નાસાનો એક્વા ઉપગ્રહ જાન્યુઆરીમાં પૉર્ટુગલ પર ઘૂમી રહ્યો હતો ત્યારે તેણે એક તસવીર પાડી હતી. આ તસવીરમાં ઉત્તર ઍટલાન્ટિક પર તેજસ્વી ભૂર રંગનાં વાદળોની પાતળી પટ્ટી દેખાય છે જેમાં જાડાં વાદળોની સફેદ રેખાઓ પણ છે જે ઉઝરડા જેવી લાગે છે. નાસાના અધિકારીઓ મુજબ, આ જાડાં વાદળો નીચે દરિયામાં રહેલાં જહાજોના યાતાયાતની નિશાની છે. જ્યારે જહાજો દરિયામાંથી પસાર થાય છે ત્યારે કારની જેમ તેઓ પણ ધૂમાડો છોડે છે અને આ દળદાર કણો વાદળ રચે છે. આનું કારણ એ છે કે પ્રદૂષણના કણો, ખાસ કરીને સલ્ફેટ પાણીમાં દ્રાવ્ય હોય છે આથી પાણીનાં ટીપાં તેમને ચોંટી જાય છે. આ કણો એક જગ્યાએ જહાજમાંથી નીકળીને ભેગા થાય છે, આથી તેઓ એક નવું વાદળ રચે છે જે આકાશમાંથી સ્પષ્ટ રીતે દૃશ્યમાન હોય છે. કેટલાંક એકબીજાને કાપતાં વાદળો એક છેડેથી બીજા છેડે એમ સેંકડો કિલોમીટર સુધી વિસ્તરેલાં હોય છે.